
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Κύρωση Ειδικού Οργανισμού χορήγησης υποτροφιών 
του Ιδρύματος με την επωνυμία «ΙΔΡΥΜΑ ΧΑΡΑΛΑ¬ 
ΜΠΟΥΣ ΜΕΓΚΟΥΣΟΓΛΟΥ». 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση ισχύος Κανονιστικών Αποφάσεων. 2 

Επιβολή προστίμου σε εταιρεία εισηγμένη στο Χρημα¬ 
τιστήριο Αξιών Αθηνών. 3 

Σύσταση Ομάδας Διοίκησης Έργου για την ανάπτυξη 
Πληροφοριακού Συστήματος Δημόσιας Περιου¬ 
σίας του Υπουργείου Οικονομικών. 4 

Ανάθεση έργου με μίσθωση. 5 

Σύσταση ειδικής νομοπαρασκευαστικής επιτροπής 
για την κατάρτιση σχεδίου νόμου που αφορά τον 
τομέα της Διεθνούς Διαιτησίας και ειδικότερα την 
υιοθέτηση από την Ελλάδα του Προτύπου Νόμου 
που έχει καταρτίσει η επιτροπή του ΟΗΕ για το δί¬ 
καιο του διεθνούς εμπορίου (ΙΙΝΟΙΤΡΑί). 7 

Ορισμός δικαστικού καταστήματος και αιθουσών συνε- 
δριάσεωντου Διοικητικού Πρωτοδικείου Τρικάλων. 8 

ΠΡΟΕΔ ΡΙΚΑ ΔΙΑΤΑ ΓΜΑΤΑ (1) 

Κύρωση Ειδικού Οργανισμού χορήγησης υποτροφιών 
του Ιδρύματος με την επωνυμία «ΙΔΡΥΜΑ ΧΑΡΑΛΑ¬ 
ΜΠΟΥΣ ΜΕΓΚΟΥΣΟΓ ΛΟΥ» 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις αριθ. α) 5743/2.9.1982, β) 5798/11.11.1982 και γ) 
5910/11.2.1983 πράξεις της συμβολαιογράφου Αθηνών 
Μαριάνθης Μ. Ασημακοπούλου, με τις οποίες ο Χαράλα¬ 
μπος Μουράτ Μεγκούσογλου σύστησε Κοινωφελές Ι¬ 
δρυμα με την επωνυμία «Ίδρυμα Χαραλάμπους Μεγκού- 
σογλου» και δ) τις διατάξεις του άρθρου 98 παρ. 2 του ΑΝ 
2039/39. 


2. Τις διατάξεις του άρθρου 21 του οργανισμού του Ι¬ 
δρύματος με την επωνυμία «Ίδρυμα Χαραλάμπους Με- 
γκούσογλου», που κυρώθηκε με το από 29.11.1983 
Π.Δ/γμα (709/Β) ως και τις διατάξεις του άρθρου 11Οτου 
Αστικού Κώδικα και 101 του Εισαγωγικού αυτού Νόμου. 

3. Την αριθ. 6579/1994 απόφαση του Εφετείου Αθηνών, 
που εκδόθηκε κατά τις διατάξεις του Ν. 455/76, με την ο¬ 
ποία βεβαιώθηκε ότι η θέληση του Ιδρυτή του εν λόγω Ι¬ 
δρύματος δεν μπορεί να πραγματοποιηθεί με τον τρόπο 
που ορίζεται στις συστατικές πράξεις. 

4. Το από 29.4.1996 Π.Δ/γμα (ΦΕΚ 296/Β73.5.1996) με 
το οποίο εγκρίθηκε η τροποποίηση του Οργανιμού του Ι¬ 
δρύματος με την επωνυμία «Ίδρυμα Χαραλάμπους Με- 
γκούσογλου». 

5. Την αριθ. 149/21.10.1996 απόφαση του Διοικητικού 
Συμβουλίου του Ιδρύματος κατά την οποία αποφασίσθη- 
κε η κατάρτιση Οργανισμού χορήγησης υποτροφιών. 

6. Την 11/17.3.1997 γνωμοδότηση του Συμβουλίου Ε¬ 
θνικών Κληροδοτημάτων. 

7. Την αριθ. 1107147/1239/0006Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών, 
με την οποία ανετέθηκαν αρμοδιότητες Υπουργού Οικο¬ 
νομικών στους Υφυπουργούς Οικονομικών. 

Με πρόταση του Υπουργού Εθνικής Παιδείας και Θρη¬ 
σκευμάτων και του Υφυπουργού Οικονομικών αποφασί¬ 
ζουμε: 

Άρθρο μόνο. 

Κυρώνουμε τον Ειδικό Οργανισμό χορήγησης υποτρο¬ 
φιών του Ιδρύματος με την επωνυμία «Ίδρυμα ΧΑΡΑΛΑ¬ 
ΜΠΟΥΣ ΜΕΓΚΟΥΣΟΓΛΟΥ», σύμφωνα με την 6579/1994 
απόφαση του Εφετείου Αθηνών και το από 29.4.1996 
Π.Δ/γμα με το οποίο τροποποιήθηκαν οι διατάξεις του άρ¬ 
θρου 2 του Οργανισμού του Ιδρύματος και την αριθ. 
149/21.10.1996 απόφαση του Διοικητικού Συμβουλίου 
του εν λόγω Ιδρύματος. 

Ο Οργανισμός αυτός αποτελείται από 13 άρθρα και κα¬ 
ταχωρίζεται παραρκάτω: 

ΕΙΔΙΚΟΣ ΟΡΓΑΝΙΣΜΟΣ 
του Ιδρύματος με την επωνυμία 
«Ίδρυμα Χαραλάμπους Μεγκούσογλου» 

Άρθρο 1. 

Εκτέλεση σκοπού. 

Σε εκτέλεση του κύριου σκοπού του Ιδρύματος που εί¬ 
ναι η χορήγηση υποτροφιών χωρίς διαγωνισμό, σε φοιτή- 

τριες Ανωτάτων Εκπαιδευτικών Ιδρυμάτων της ημεδα¬ 
πής, με κριτήριο την οικονομική τους αδυναμία, ακολου¬ 
θείται η παρακάτω διαδικασία. 

Άρθρο 2. 

Πρόσκληση ενδιαφερομένων 

Το Διοικητικό Συμβούλιο καλεί διαπροσκλήσεώςτου ε- 
γκρινομένης και δημοσιευόμενης σύμφωνα με τις διατά¬ 
ξεις του ΑΝ 2039/39 όπως τροποποιήθηκαν και ισχύουν 
σήμερα και του από 18/23.8.41 Καν. Δ/τος, τις ενδιαφε¬ 
ρόμενος φοιτήτριες να υποβάλλουν αιτήσεις με τα προ- 
βλεπόμενα στο άρθρο 3 του παρόντος Οργανισμού δικαι- 
ολογητικά. Στην πρόσκληση πρέπει να αναφέρεται η 
διάρκεια της υποτροφίας καθώς και οι όροι παράτασής 
της. 

Άρθρο 3. 

Δικαιολογητικά υποψηφίων. 

Οι επιθυμούσες να τύχουν υποτροφίας οφείλουν να υ¬ 
ποβάλλουν στο Διοικητικό Συμβούλιο του Ιδρύματος, το 
βραδύτερον εντός προθεσμίας ενός μηνός από τη δημο¬ 
σίευση της πρόσκλησης και πάντως μέχρι τέλους Σε¬ 
πτεμβρίου εκάστου έτους, αίτηση στην οποία θα επισυ¬ 
νάπτονται τα εξής δικαιολογητικά. 

α) Πιστοποιητικό οικογενειακής κατάστασης. 

β) Πιστοποιητικό σπουδών της οικείας Σχολής που φοι¬ 
τούν, στο οποίο θα αναφέρεται το έτος φοίτησης και η 
βαθμολογία. 

γ) Αποδεικτικά στοιχεία της οικονομικής τους κατάστα¬ 
σης. 

δ) Δήλωση ότι δεν λαμβάνουν άλλη υποτροφία για τις 
αυτές σπουδές είτε έκτης αυτής ή εξ άλλης κληρονομιάς, 
κληροδοσίας ή δωρεάς. 

ε) Όποιο άλλο δικαιολογητικά κριθεί αναγκαίο, όπως ει- 
δικώτερα θα ορίζεται με απόφαση του Διοικητικού Συμ¬ 
βουλίου. 

Άρθρο 4. 

Έλεγχος αιτήσεων. 

1. Το Διοικητικό Συμβούλιο ελέγχει τις αιτήσεις και τα 
συνημμένα σ'αυτές δικαιολογητικά και λοιπά στοιχεία 
που υποβάλλονται και καταρτίζει πίνακα στον οποίο ανα¬ 
γράφονται τα ονοματεπώνυμα των υποψηφίων που πλη¬ 
ρούν τις προϋποθέσεις χορήγησης της υποτροφίας, ως 
και εκείνων οι οποίες αποκλείονται της επιλογής και τους 
λόγους αποκλεισμού τους. 

2. Ο ως άνω πίνακας υπογράφεται από άλατα μέλη του 
Διοικητικού Συμβουλίου και τοιχοκολλάται εντός δέκα η¬ 
μερών, από της λήξεως της προθεσμίας για την υποβολή 
των αιτήσεων εις τα γραφεία του ιδρύματος. 

Για την ως άνω τοιχοκόλληση καταρτίζεται έκθεση και 
υπογράφεται από τον Πρόεδρο και τον Γεν. Γραμματέα. 

3. Για όλες τις ανωτέρω ενέργειες τηρούνται πρακτικά. 

Άρθρο 5. 

Διαδικασία επιλογής. 

1. Η επιλογή των υποψηφίων γίνεται κατά την έμφρονα 
κρίση του Διοικητικού Συμβουλίου με βάση τα υποβληθέ- 
ντα δικαιολογητικά και άλλες τυχόν ανάγκες των ενδια¬ 
φερομένων. 

2. Στις περιπτώσεις που από τα υποβληθέντα δικαιολο- 
γητικά δεν προκύπτουν όλα τα απαραίτητα στοιχεία για 
την κατά το δυνατόν αντικειμενική και αμερόληπτη, επι¬ 


λογή των υποψηφίων υποτρόφων, το Διοικητικό Συμβού¬ 
λιο δύναται να καλέσει τις υποψήφιες σε συνέντευξη για 
την οριστική αξιολόγηση των αιτήσεων. 

3. Το Διοικητικό Συμβούλιο του Ιδρύματος στη συνέχεια 
καταρτίζει τον πίνακα επιλογής των υποτρόφων, τον ο¬ 
ποίο εγκρίνει με απόφασή του και ο οποίος τοιχοκολλάται 
προκειμένου να λάβουν γνώση οι ενδιαφερόμενες. 

Γ ια την τοιχοκόλληση καταρτίζεται έκθεση η οποία υ¬ 
πογράφεται από τον Πρόεδρο και τον Γεν. Γραμματέα 
του Ιδρύματος. 

Κατά τον πίνακα επιλογής και εντός 10 ημερών από της 
τοιχοκόλλησης επιτρέπεται εις τους υποψήφιους υπό¬ 
τροφους ή τους νόμιμους εκπροσώπους τους να υποβά¬ 
λουν ένσταση στον Πρόεδρο του Ιδρύματος, ο οποίος υ¬ 
ποβάλλει στη συνέχεια αυτή, μετά των λοιπών δικαιολο- 
γητικών εις τον αρμόδιο Νομάρχη, ο οποίος διαβιβάζει 
τον φάκελλο με τις δικές του παρατηρήσεις στο Υπουρ¬ 
γείο Οικονομικών. 

Ο Υπουργός Οικονομικών μετά από σύμφωνη και αιτιο¬ 
λογημένη γνωμοδότηση του Συμβουλίου Εθνικών Κληρο¬ 
δοτημάτων εκδίδει απόφαση, με την οποία εγκρίνεται ή 
τροποποιείται εν όλω ή εν μέρει ο πίνακας επιλογής των 
υποτρόφων και η οποία ανακοινούται σστο Διοικητικό 
Συμβούλιο του Ιδρύματος. 

Το Διοικητικό Συμβούλιο του Ιδρύματος κοινοποιεί 
προς τις υποτρόφους έγγραφο διορισμού τους και τις κα¬ 
λεί για την υπογραφή του σχετικού συμβολαίου υποτρο¬ 
φίας. 

Άρθρο 6. 

Διάρκεια υποτροφίας. 

Η διάρκεια των υποτροφιών ορίζεται κατ' αρχήν ετήσια 
δυναμένη να παρατείνεται με απόφαση του Διοικητικού 
Συμβουλίου του Ιδρύματος, αφού ληφθούν υπόψη: 

α) Η οικονομική δυνατότητα του Ιδρύματος και 

β) Η εν γένει συμπεριφορά και επίδοση των υποτρόφων. 

Κάθε υπότροφος φοιτήτρια δύναται στο τέλος του ακα¬ 
δημαϊκού έτουςτωνσπουδώντης να υποβάλει αίτηση στο 
Ίδρυμα για την παράταση της υποτροφίας της. 

Άρθρο 7. 

Έναρξη υποτροφίας. 

1 .Η καταβολή της υποτροφίας αρχίζει από την έναρξη 
του σχολικού ή ακαδημαϊκού έτους ή εξαμήνου στο οποίο 
αναφέρεται η υποτροφία, σύμφωνα με τα οριζόμενα στο 
άρθρο ΙΟΝ. 1583/85. 

2. Η υποτροφία καταβάλλεται και κατά τη διάρκεια των 
θερινών διακοπών, με την υποβολή πιστοποιητικού σπου¬ 
δών καθώς και δήλωδη της υποτρόφου ότι θα εξακολου¬ 
θήσει τις σπουδές της και κατά το επόμενο ακαδημαϊκό έ¬ 
τος. 

Άρθρο 8. 

Καταβολή υποτροφίας. 

1. Οι υποτροφίες καταβάλλονται στις υποτρόφους από 
το Διοικητικό Συμβούλιο του Ιδρύματος, σε βάρος της οι¬ 
κείας πίστωσης του προϋπολογισμού του με βάση τα πι¬ 
στοποιητικά των οικείων σχολών για την τακτική και ευδό¬ 
κιμη φοίτησή τους. 

Ως ευδόκιμη φοίτηση θεωρείται η επιτυχία των υποτρό¬ 
φων στο ήμισυ τουλάχιστον του αριθμού των μαθημάτων 
κάθε εξεταστικής περιόδου. 

Άρθρο 9. 

Αριθμός και ποσά υποτροφιών. 

1.0 αριθμός και τα ποσά των υποτροφιών ορίζονται κά¬ 
θε φορά ανάλογα με τα έσοδα του Ιδρύματος, με απόφα¬ 
ση του Διοικητικού Συμβουλίου. 

2. Τα ποσά των υποτροφιών δύνανται να αυξάνοντα μέ¬ 
χρι τα ανώτατα όρια που ισχύουν κάθε φορά, μετά από 
πρόταση του Διοικητικού Συμβουλίου και πράξη του Υ¬ 
πουργού των Οικονομικών, μετά γνωμοδότηση του αρμό¬ 
διου συλλογικού οργάνου. 

3. Η αύξηση της υποτροφίας αρχίζει απάτην πρώτη του 
μήνα που έπεται της χρονολογίας της κατά την προηγού¬ 
μενη παράγραφο απόφασης. 

Άρθρο 10. 

Διακοπή της υποτροφίας. 

1. Η υποτροφία διακόπτεται λόγω αποδεδειγμένης κα¬ 
κής διαγωγής της υποτρόφου ή παράβασης των νόμων 
του κράτους ή του κανονισμού της οικείας Πανεπιστημια¬ 
κής ή άλλης σχολής, πιστοποιουμένης από την οικεία 
σχολή ή αρχή. 

2. Διακοπή επίσης επέρχεται εάν παρατεταμενη ασθέ¬ 
νεια παρακωλύει την εξακολούθηση των σπουδών. 

3. Η υποτροφία δύναται επίσης να διακοπεί, μετά από α¬ 
πόφαση του Διοικητικού Συμβουλίου του Ιδρύματος, εάν 
για οποιοδήποτε λόγο επέλθει μείωση των ετήσιων εισο¬ 
δημάτων του ώστε να καθίσταται αδύνατη η χορήγηση 
της υποτροφίας. 

Επαναλαμβάνεται όμως εντός έτους όταν εκλείψει η αι¬ 
τία της διακοπής. Το αυτό ισχύει και ο ιηνπερίπτωση που 
η υπότροφος αναγκάσθηκε να διακόψει τις σπουδές της 
λόγω αποδεικνυόμενης ασθένειας. 

Άρθρο 11. 

Μητρώο υποτρόφων. 

Στο αρχείο του Ιδρύματος τηρείται βιβλίο Μητρώου α¬ 
πό το Γεν. Γραμματέα στο οποίο καταγράφονται κατά σει¬ 
ρά τα εξής στοιχεία: 

1) Το όνομα, πατρώνυμο και επώνυμο της υποτρόφου. 

2) Ο τόπος καταγωγής. 

3) Η σχολή στην οποία φοιτά. 

4) Το έτος ή εξάμηνο φοίτησης. 

5) Η διάρκεια της υποτροφίας. 

6) Το ποσό της υποτροφίας. 

7) Ο αριθμός και η χρονολογία του συμβολαίου υπο¬ 
τροφίας ως και το τυχόν συμπληρωματικό συμβόλαιο. 

8) Η αύξηση της υποτροφίας. 

9) Τα καταβληθέντα ποσά. 

10) Το πτυχίο που απέκτησε. 

11) Η αιτιολογία για την οποία τυχόν εξέπεσε της υπο¬ 
τροφίας. 

12) Τα επιστσραφέντα στο Ίδρυμα ποσά σε περίπτωση 
διακοπής της υποτροφίας και η απόφαση του Υπουργού 
Οικονομικών για την διακοπή και την επιστροφή χρημά¬ 
των. 

Άρθρο 12. 

Αλλαγή κλάδου σπουδών. 

Σε περίπτωση κατά την οποία επέρχεται απώλεια ενός ή 
και περισσοτέρων ετών σπουδών, λόγω αλλαγής κλάδου 
σπουδών, οι κατά τον χρόνο αυτό ληφθείσες υποτροφίες 


κρατούνται υπέρ της περιουσίας του Ιδρύματος ή συμ¬ 
ψηφίζονται σε περίπτωση διατήρησης της υποτροφίας, 
μετά από απόφαση του Διοικητικού Συμβουλίου του Ι¬ 
δρύματος και απόφαση του Υπουργού Οικονομικών μετά 
από γνωμοδότηση του αρμόδιου συλλογικού οργάνου. 

Άρθρο 13. 

Τροποποίηση Οργανισμού. 

Ο Ειδικός αυτός Οργανισμός μπορεί να τροποποιηθεί ή 
να συμπληρωθεί με Π.Δ/γμα, μετά από πρόταση του Διοι¬ 
κητικού Συμβουλίου του Ιδρύματος. 

Στον Υπουργοό Εθνικής Παιδείας και Θρησκευμάτων 
και στον Υφυπουργό Οικονομικών αναθέτουμε την δημο¬ 
σίευση και εκτέλεση του παρόντος διατάγματος. 

Αθήνα, 7 Νοεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝ. Π ΑΔΕΙΑΣ & ΘΡΗΣΚΕΥΜΑΤΩΝ 

Γ. ΔΡΥΣ ΓΕΡ. ΑΡΣΕΝΗΣ 

-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. Α.Π./ΣΤ 1/Φ.083-11/ΑΣ 10458 (2) 

Παράταση ισχύος Κανονιστικών Αποφάσεων 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ, ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Την παράγραφο 1 του άρθρου 12τουΝ. 1256/82. 

2) Το άρθρο 25του Ν. 1884/1990. 

3) Το άρθρο 27του Ν. 2081/1992. 

4) Τις κοινές Υπουργικές Αποφάσεις με αριθμό: 

- 2004540/464/0022/21.1.1997 (ΦΕΚ 63/Β/31.1.1997) 

- 202567/3242/0022/11.4.1997 (ΦΕΚ 330/Β/21.4.1997). 

5) Την απόφση του Πρωθυπουργού και του Υπουργού 
Οικονομικών υπ’ αριθ. 1107147/1239/0006 Α/4.10.96 
(ΦΕΚ 922/Β/7.10.96) «Περί μεταβιβάσεως αρμοδιοτήτων 
στους Υφυπουργούς Οικονομικών». 

6) Την απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης υπ’ 
αριθ. ΔΙΔΚ/Φ. 1/20199/5.9.97 (ΦΕΚ 801/Β/5.9.97) «Περί α- 
ναθέσεως αρμοδιοτήτων του Υπουργού Εσωτερικών Δη¬ 
μόσιας Διοίκησης και Αποκέντρωσης στους Υφυπουρ¬ 
γούς Εσωτερικών, Δημόσιας Διοίκησης και Αποκέντρω¬ 
σης, όπως τροποποιήθηκε με την αριθμ. ΔΙΔΚ/Φ. 1/23470/ 
20.10.97 όμοιάτης (ΦΕΚ 924/Β/97), αποφασίζουμε: 

Παρατείνουμε την ισχύ των ανωτέρω κανονιστικών α¬ 
ποφάσεων για το χρονικό διάστημα από 1.1.1998 μέχρι 
31.12.1998. 

Από τις διατάξεις της Απόφασης αυτής προκαλείται δα¬ 
πάνη σε βάρος του Κρατικού Προϋπολογισμού, για το έ¬ 
τος 1998, ύψους Δρχ. 23.800.000.000. 

Η δαπάνη αυτή έχει συμπεριληφθεί στο σχέδιο Προϋ¬ 
πολογισμού του έτους 1998 του Φορέα 09/120 και στους 
Κ.Α.Ε. 0232 και 0332. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜ. 

Δ/ΣΗΣ ΚΑΙ ΑΠΟΚΕΝΤΡΩΣΗΣ ΕΞΩΤΕΡΙΚΩΝ 

ΣΤΑΥΡΟΣ ΜΠΕΝΟΣ ΘΕΟΔ. ΠΑΓΚΑΛΟΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 
-«- 

Αριθ. 36664/Β 1497 (3) 

Επιβολή προστίμου σε εταιρεία εισηγμένη στο Χρηματι¬ 
στήριο Αξιών Αθηνών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Π .Δ. 360/1985 (Α129), άρθρα: 2, όπως συμπλη¬ 
ρώθηκε με το άρθρο 57 παρ. 1 του Ν. 1969/1991 (Α 167), 
3 και 7 παρ. 2, όπως αντικαταστάθηκε από την παρ. 1 του 
άρθρου 60του Ν. 2396/1996 (Α73). 

β) Του άρθρου 1 του Ν. 1806/88 «Τροποποίηση της Νο¬ 
μοθεσίας για τα χρηματιστήρια Αξιών» (Α 207). 

γ) Του άρθρου 16 παραγρ. 1δ του Ν. 1558/1985 «Κυ¬ 
βέρνηση και Κυβερνητικά Όργανα (Α 137) και του άρθρου 
29Α του ιδίου Νόμου, το οποίο προστέθηκε με το άρθρο 
27του Ν. 2081/1992/ΦΕΚΑ 152. 

2. Την με αρ. πρωτ. 9750/26.5.97 εισήγηση (συνεδρίαση 
της 15.5.97) του Δ.Σ. του Χ.Α.Α. Α.Ε. 

3. Την με αρ. Πρωτ. 7864/29.10.97 εισήγηση της Επι¬ 
τροπής Κεφαλαιαγοράς (Συνεδρίαση 116/23.9.97 του 
Δ.Σ. της Επιτροπής Κεφαλαιαγοράς) 

4. Το γεγονός ότι με την απόφαση αυτή δενπροκαλείται 
δαπάνη σε βάρος του Κρατικού Προϋπολογισμού, απο¬ 
φασίζουμε: 

1. Επιβάλλουμε στην εισηγμένη στο Χρηματιστήριο Α¬ 
ξιών Αθηνών εταιρεία «Γ.Α. ΚΕΡΑΝΗΣ Α.Β.Ε.Ν.Ε.» πρό¬ 
στιμο ύψους δέκα εκατομμυρίων (10.000.000) δραχμών 
επειδή καθυστέρησε κατά είκοσι τρεις (23) ημέρες να δη¬ 
μοσιεύσει την προβλεπόμενη από το Π.Δ. 360/85 ενοποι¬ 
ημένη εξαμηνιαία οικονομική της έκθεση της 31.12.1996. 

2. Τα έσοδα από το ανωτέρω πρόστιμο περιέρχονται 
στο Δημόσιο και θα εισπραχθούν σύμφωνα με τις διατά¬ 
ξεις γιά την είσπραξη δημοσίων εσόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 1997 

Ο ΥΠΟΥΡΓΟΣ 

Γ. ΠΑΠΑΝΤΩΝΙΟΥ 

-♦- 

Αριθ. 1114550/1756/Α0006 (4) 

Σύσταση Ομάδας Διοίκησης Έργου για την ανάπτυξη 
Πληροφοριακού Συστήματος Δημόσιας Περιουσίας 
του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128του Π.Δ. 284/88 «Οργανισμός 


του Υπουργείου Οικονομικών» (ΦΕΚ 128Α'), όπως τροπο¬ 
ποιήθηκε και ισχύει. 

β) Της παρ. 2του άρθρου 9του Ν. 1160/1981 (ΦΕΚ 147 
Α). 

γ) Της παρ. 1 του άρθρου 23 του Ν. 2085/1992 (ΦΕΚ 
170Α') «ρύθμιση θεμάτων Οργάνωσης, λειτουργίας και 
προσωπικού της Δημόσιας Διοίκησης και άλλες διατά¬ 
ξεις». 

δ) Του άρθρου 34 του Ν. 1914/90 (ΦΕΚ 178 Α') «Εκσυγ¬ 
χρονισμός και ανάπτυξη του Δημοσίου Τομέα αι της κε¬ 
φαλαιαγοράς, φορολογικές ρυθμίσεις και άλλες διατά¬ 
ξεις», σε συνδυασμό με τις διατάξεις του άρθρου 13 του 
Ν. 2346/95 (ΦΕΚ 220Α'). 

ε) Της παρ. 22 του άρθρου 5του Ν. 2343/95 (ΦΕΚ 21 ΙΑ), 
ζ) Των άρθρων 18 και 19του Ν. 2470/97 «Αναμόρφωση 
μισθολογίου προσωπικού της Δημόσιας Διοίκησης και 
άλλες συναφείς διατάξεις» (ΦΕΚ 40Α'). 

η) Της παρ. 18 του άρθρου 18 του Ν. 2503/97 (ΦΕΚ 
107Α) «Διοίκηση Οργάνωση, στελέχωση της περιφέρει¬ 
ας, ρύθμιση θεμάτων για την τοπική αυτοδιοίκηση και άλ¬ 
λες διατάξεις». 

2. Το αριθμ. ΟΙΚ. 8121/11.4.97 έγγραφο της Γραμματεί- 
αςτου Ε.Π. «ΚΛΕΙΣΘΕΝΗΣ». 

3. Το αριθμ. 375/13.10.1997 έγγραφοτης Γ ενικής Γ ραμ- 
ματείας Πληροφορικών Συστημάτων, περί σύστασης ο¬ 
μάδας Διοίκησης Έργου για την ανάπτυξη Πληροφορια¬ 
κού Συστήματος Δημόσιας Περιουσίας του Υπουργείου 
Οικονομικών. 

4. Την αναγκαιότητα ανάπτυξης Πληροφοριακού Συ¬ 
στήματος Δημόσιας Περιουσίας του Υπουργείου Οικονο¬ 
μικών. 

5. Το γεγονός ότι, απο τις διατάξεις της απόφασης αυ¬ 
τής, προκαλείται δαπάνη για αμοιβή των μελών της Ομά¬ 
δας Εργασίας 750.000 δρχ. περίπου, η οποία θα βαρύνει 
τις πιστώσεις του προϋπολογισμού εξόδων έτους 1997 
του Υπουργείου Οικονομικών (ΚΑΕ 0515, ΕΦ. 23110, 
23150, 23130). 

6. Την αριθμ. 1123812/1424/Α0006/14.11.96 απόφασή 
μας (ΦΕΚ 1052 Β'), όπως αυτή τροποποιήθηκε και συ¬ 
μπληρώθηκε με την αριθμ. 1047377/598/Α0006/29.4.97 
(ΦΕΚ 366 Β') ομοία, με την οποία μεταβιβάστηκε η εξου¬ 
σία, στο Γενικό Γραμματέα και στους Γενικούς Δ/ντές 
κ.λ.π., να υπογράφουν «Με εντολή Υπουργού», αποφασί¬ 
ζουμε: 

Α. Συνιστούμε στο Υπουργείο Οικονομικών, Ομάδα Έρ¬ 
γου για την ανάπτυξη Πληροφοριακού Συστήματος Δη¬ 
μόσιας Περιουσίας. 

Β. Έργο της ομάδας αυτής είναι: 
α) Η καταγραφή της υπάρχουσας κατάστασης, 
β) Η μελέτη και εισήγηση για την ανάπτυξη και υλοποίη¬ 
ση του πληροφοριακού συστήματος. 

γ) Η σύνταξη τεχνικών προδιαγραφών και, σε συνεργα¬ 
σία με τη Διεύθυνση Οικονομικού, των σχετικών διακηρύ¬ 
ξεων και συμβάσεων, 
δ) Η σύνταξη και υποβολή: 

- Τεχνικού Δελτίου του έργου. 

- Εκθέσεων προόδου του έργου (ετησίων, εξαμηνιαίων, 
μηνιαίων και προγραμματισμού εργασιών για το επόμενο 
διάστημα. 

- Τήρηση αρχείου του έργου. 

Γ. Το έργο της ομάδας επιμερίζεται από τον Υπεύθυνο 
του Έργου στους υπαλλήλους που συμμετέχουν στο έρ¬ 
γο, οι οποίοι είναι δυντόν να κατανέμονται σε υποομάδες 

ανάλογα με τις ειδικότερες κάθε φορά ανάγκες υλοποίη¬ 
σης των φάσεων του παραπάνω έργου. 

Δ. Η ομάδα αυτή, για την αποτελεσμάτικότερη διεξα¬ 
γωγή του έργου της, θα συνεργάζεται: 

α) Με τη Γενική Γραμματεία Πληροφοριακών Συστημά¬ 
των, η οποία καθορίζει τη μεθοδολογία και τα πρότυπα 
των μελετών που θα εκτελούνται από την ομάδα αυτή. 

β) Με τη Γραμματεία Υποστήριξης της Επιτροπής Πα¬ 
ρακολούθησης Διοίκησης και Διαχείρισης των Ολοκλη¬ 
ρωμένων Πληρφοριακών Συστημάτων και Συναφών Έρ¬ 
γων του Υπουργείου Οικονομικών (Ε.Π.Δ.Δ.Ο.Π.Σ. & 
Σ.Ε.), στις συνεδριάσεις της οποίας θα συμμετέχει κατά 
περίπτωση ο Υπεύθυνος - Συντονιστής της παραπάνω ο¬ 
μάδας έργου. 

γ) Με άλλες ομάδες έργου, επιτροπές ή άλλα συλλογι¬ 
κά όργανα, που έχουν συναφές αντικείμενο. 

δ) Με τις αρμόδιες Υπηρεσίες, που εμπλέκονται στο έρ¬ 
γο αυτό. 

Ε. Ο Υπεύθυνος - Συντονιστής του έργου θα καταρτίζει 
υποχρεωτικά κάθε μήνα, περιληπτική έκθεση προόδου 
του έργου και προγαμματισμού εργασιών για το επόμενο 
διάστημα, την οποία θα υποβάλλει: α) Στη Γ ενική Γ ραμ¬ 
ματεία Πληροφοριακών Συστημάτων, 
β) Στη Γραμματεία Υποστήριξης της παραπάνω Επιτρο¬ 
πής Ε.Π.Δ.Δ.Ο.Π.Σ. &Σ.Ε.). 

ΣΤ. Η συγκρότηση, ο οργανισμός του Υπεύθυνου Συ¬ 
ντονιστή του Έργου και των μελώντης Ομάδας αυτής, κα¬ 
θώς και τα άλλα θέματα λειτουργίας της, θα καθοριστούν 
με άλλη απόφασή μας. 

Ζ. Η αριθμ. 11 27037/1370/Α0006/26.10.96 απόφασή 
μας «Σύσταση ομάδας εργασίας για το έργο ανάπτυξης 
και υλοποίησης ολοκληρωμένου Πληροφοριακού Συστή¬ 
ματος Δημόσιας Περιουσίας» (ΦΕΚ112 Β) παύει να ισχύ¬ 
ει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 1997 

Με εντολλή Υπουργού 
Ο Γ ενικός Διευθυντής 
ΑΝΑΣΤΑΣΙΟΣ ΚΑΚΚΑΒΟΣ 

-♦- 

Αριθ.Β2/5095α (5) 

Ανάθεση έργου με μίσθωση. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 15, παρ. 1 του Ν. 1735/1987 «Προσλή¬ 
ψεις στο δημόσιοτομέα, κοινωνικός έλεγχος στη δημόσια 
διοίκηση, πολιτικά δικαιώματα και άλλες διατάξεις» (Α' 
195). 

β) Του άρθρου 22, παρ. 3 του Ν. 2362/1995 «Περί Δη¬ 
μοσίου Λογιστικού Ελέγχου των δαπανών του Κράτους» 
(Α' 247). 

γ) Της απόφασης αριθ. ΔΙΔΚ/Φ 44.1/21566/1996 του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των στους Υφυπουργούς Εσωτερικών, Δημόσιας Διοίκη¬ 


σης και Αποκέντρωσης» (Β' 932). 

δ) Της απόφασης αριθ. 1107147/1239/0006Α/1996 του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων του Υπουργού Οικονομικών στους Υ¬ 
φυπουργούς Οικονομικών» (Β' 922). 

2. Την αριθ. 112/11.12.1996 Π.Υ.Σ. 

3. Το γεγονός ότι από την εφαρμογή της απόφασης αυ¬ 
τής προκαλείται συνολική δαπάνη ύψους 3.500.000 δρχ., 
η οποία θα βαρύνει τον προϋπολογισμό ιδίων πόρων της 
Ακαδημίας Αθηνών οικονομικού έτους 1997, στον οποίο 
είναι εγγεγραμμένη σχετική πίστωση με Κ.Α. 0289 και 

4. Τις άμεσες και επιτακτικές ανάγκες της Ακαδημίας Α¬ 
θηνών, αποφασίζουμε: 

1. Καθορίζουμε σε ένα (1) τον ειδικό επιστήμονα με ε¬ 
μπειρία σε θέματα διεθνών σχέσεων, που είναι απαραίτη¬ 
τος για νατού αναθέσει η Ακαδημία Αθηνών έργο με σύμ¬ 
βαση μίσθωσης, διάρκειας ενός (1) έτους σύμφωνα με τις 
διατάξεις του άρθρου 15του Ν. 1735/1987. 

2. Το συγκεκριμένο έργο, που ανατίθεται στονπαραπά- 
νω ειδικό επιστήμονα, συνίσταται στο συντονισμό των συ¬ 
νεννοήσεων για θέματα επιστημονικής συνεργασίας και 
μορφωτικών ανταλλαγών μεταξύ της Ακαδημίας Αθηνών 
και των ξένων Ακαδημιών, την παρακολούθηση της σχετι¬ 
κής αλληλογραφίας, την υποδοχή των αποστελλομένων 
στην Ελλάδα από τις ξένες Ακαδημίες ερευνητών στο 
πλαίσιο των συμφωνιών επιστημονικών ανταλλαγών κ.λπ. 

3. Τα προσόντα των υποψηφίων για κατάληψη της θέ¬ 
σης αυτής είναι: Πτυχίο Ανωτάτης Σχολής της ημεδαπής 
ή ισότιμο της αλλοδαπής, γλωσσομάθεια και αποδεδειγ¬ 
μένη εμπειρία σε θέματα διεθνών σχέσεων. 

4. Η συνολική αμοιβή ανέρχεται στο ποσόντωντριών ε¬ 
κατομμυρίων πεντακοσίων χιλιάδων (3.500.000) δραχ¬ 
μών και η καταβολή της γίνεται με δελτίο παροχής υπη¬ 
ρεσιών, θεωρημένο από την οικεία Δ.Ο.Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 1997 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΣΤ.ΜΠΕΝΟΣ Ν. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ. ΑΡΣΕΝΗΣ 
-♦- 

Αριθ.Δ4/709 (6) 

Προσθήκη ειδικοτήτων σε Τ.Ε.Σ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 111 παρ. 8 του Ν. 1892/90 
«Για τον εκσυγχρονισμό και την ανάπτυξη και άλλες δια¬ 
τάξεις» (ΦΕΚ 101 τ.Α'). 

2. Τη διάταξη του άρθρου 56 άρθρο 7 και 8 του Ν. 
1566/85 (ΦΕΚ 167 Α') σε συνδυασμό με τη διάταξητου άρ¬ 
θρου 2 του Ν. 2043/92 (ΦΕΚ 79 τ.Α') και τη διάταξη του 
"άρθρου 2παρ. 1 του Ν. 1304/82 (ΦΕΚ 144τ.Α). 

3. Τις διατάξεις του άρθρου 1 του Ν. 2469/97 (ΦΕΚ 
38/97 τ.Α') και του άρθρου 29Α του Ν. 1558/1985 (ΦΕΚ 
137 τ.Α') όπως προστέθηκε με το άρθρο 27 του Ν. 2081 /92 
και το γεγονός ότι με την απόφαση αυτή δεν προκαλείται 
δαπάνη σε βάρος του κρατικού προϋπολογισμού. 

4. Την αριθμ. ΣΤ5/33/9.10.96 απόφαση «Ορισμός αρμο¬ 
διοτήτων Υφυπουργού ΥΠ.Ε.Π.Θ.» (ΦΕΚ937τ.Β' 1996). 

5. Τη γνωμοδότηση του Νομαρχιακού Συμβουλίου κα¬ 
θώς και την πρόταση της Διεύθυνσης Δευτεροβάθμιας 
Εκπαίδευσης Νομαρχιακής Αυτοδιοίκησης Κοζάνης, α¬ 
ποφασίζουμε: 

Προστίθενται από το σχολικό έτος 1997-1998 οι εξής ειδι¬ 
κότητες στις παρακάτω Τεχνικές Επαγγελματικές Σχολές: 

1. Τ.Ε.Σ. Πτολεμαΐδας στο Τμήμα Ηλεκτρολόγων, η ει¬ 
δικότητα «Ηλεκτρικό Μέρος Αυτοκινήτου». 

2. 2η Τ.Ε.Σ. Ταύρου, η ειδικότητα «Αργυροχρυσοχοΐα». 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 15 Οκτωβρίου 1997 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 
-♦- 

Αριθ. 122915 (7) 

Σύσταση ειδικής νομοπαρασκευαστικής επιτροπής για 
την κατάρτιση σχεδίου νόμου που αφορά τον τομέα 
της Διεθνούς Διαιτησίας και ειδικότερα την υιοθέτηση 
από την Ελλάδα του Προτύπου Νόμου που έχει κα¬ 
ταρτίσει η επιτροπή του ΟΗΕ για το δίκαιο του διε¬ 
θνούς εμπορίου (υΝΟΙΤΡΑί). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Την παράγραφο 6 του άρθρου 5 : ου Ν. 2408/1996, β) 
την ανάγκη κατάρτισης σχεδίου νόμου που αφοράτοντο- 
μέα της Διεθνούς Διαιτησίας και ειδικότερα την υιοθέτηση 
απάτην Ελλάδα του Προτύπου Νόμου που έχει καταρτίσει 
επιτροπή του ΟΗΕ για το δίκαιο του διεθνούς εμπορίου 
(ϋΝΟΙΤΗΑί) και γ) το γεγονός ότι από τις διατάξεις της α¬ 
πόφασης αυτής προκαλείται δαπάνη σε βάρος του προϋ¬ 
πολογισμού του ΤΑΧΔΙΚ, το ύψος της οποίας θα ανέλθει 
στο ποσό του 1.300.000 δρχ., αποφασίζουμε: 

Συνιστούμε ειδική νομοπαρασκευαστική επιτροπή για 
την κατάρτιση σχεδίου νόμου και αντιστοίχως εισηγητι¬ 
κής έκθεσης που αφορά τον τομέα της Διεθνούς Διαιτη¬ 
σίας και ειδικότερα την υιοθέτηση από την Ελλάδα του 
Προτύπου Νόμου που έχει καταρτίσει η επιτροπή του 
ΟΗΕ για το δίκαιο του διεθνούς εμπορίου (υΝΟΙΤΡΑί). 

Η επιτροπή αποτελείται από τους: 

1. Άγγελο Φουστούκο, Δικηγόρο Δ.Ν. Αθηνών. 

2. Νικόλαο Ρόκα, Καθηγητή Οικονομικού Πανεπιστημί¬ 
ου. 

3. Πέτρο Στάγκο, Καθηγητή ΑΠΘ. 

4. Αλέκο Βασαρδάνη, Δικηγόρο Αθηνών. 

5. Γεώργιο Βερβενιώτη, Δικηγόρο Δ.Ν. Αθηνών. 

Χρέη Γραμματέα θα εκτελεί η Βασιλική Αρβανιτοπού- 

λου, υπάλληλος του Υπουργείου Δικαιοσύνης. 

Η Επιτροπή οφείλει να παραδώσει το έργο της εντός έ¬ 
ξι μηνών από την σύστασή της. 

Στον Πέτρο Στάγκο, θα καταβληθούν οδοιπορικά έξοδα 
για τις μετακινήσεις του στην Αθήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 1997 

ΟΥΠΟΥΡΓΟΣ 

ΕΥΑΓ. ΓΙΑΝΝΟΠΟΥΛΟΣ 


Αριθ. 126372 (8) 

Ορισμός δικαστικού καταστήματος και αιθουσών συνε¬ 
δριάσεων του Διοικητικού Πρωτοδικείου Τρικάλων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τη διάταξη του άρθρου 18 παρ. 1 και 3 του Κώδικα 
Οργανισμού Δικαστηρίων και κατάστασης δικαστικών 
λειτουργών (Κ.Ν. 1756/1988). 

2. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως προσε- 
τέθησαν με το άρθρο 27του Ν. 2081/1992 (Α' 154) καιτρο- 
ποποιήθηκανμετο άρθρο 1 παρ. 2εδ. α'του Ν. 2469/1997 
(Α'38). 

3. Το υπ' αριθμ. 307/5.11.1997 έγγραφο του Προέδρου 
Πρωτοδικών Τ ρικάλων. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Δημοσίου, α¬ 
ποφασίζουμε: 

α) Ορίζουμε δικαστικό κατάστημα του Διοικητικού 
Πρωτοδικείου Τρικάλων το μισθωμένο κτίριο που βρίσκε¬ 
ται στη γωνίατων οδών Λαρίσης και Κολοκοτρώνη της πό¬ 
λης των Τ ρικάλων. 

β) Επίσης ορίζουμε αίθουσες συνεδριάσεων του ανω¬ 
τέρω Δικαστηρίου τις προς τούτο διαμορφωθείσες δύο 
αίθουσες (ακροατηρίου) δεξιά και αριστερά «των εισερ¬ 
χομένων» που βρίσκονται στο ισόγειο του νέου Δικαστι¬ 
κού Μεγάρουτου Πρωτοδικείου Τρικάλωντο οποίο κείται 
στην πόλη των Τρικάλων και επί της οδού 28ης Οκτωβρί¬ 
ου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 126342 (9) 

Ορισμός δικαστικού καταστήματος του Πρωτοδικείου 
Τ ρικάλων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τη διάταξη του άρθρου 18 παρ. 1 του Κώδικα Οργα¬ 
νισμού Δικαστηρίων και κατάστασης Δικαστικών λειτουρ¬ 
γών (Κ.Ν. 1756/1988). 

2. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως προσε- 
τέθησαν με το άρθρο 27 του Ν. 2081 /1992 (Α' 154) και τρο¬ 
ποποιήθηκαν με το άρθρο 1 παρ. 2 εδ. α'του Ν. 2469/1997 
(Α'38). 

3. Το υπ' αριθμ. 308/5.11.1997 έγγραφο του Προέδρου 
Πρωτοδικών Τ ρικάλων. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Δημοσίου, α¬ 
ποφασίζουμε: 

α) Ορίζουμε νέο δικαστικό κατάστημα του Πρωτοδικεί- 
ουΤρικάλων (Πολιτικής και Ποινικής Δικαιοσύνης) απότις 
3 Νοεμβρίου 1997το κτίριο που βρίσκεται στα Τρίκαλα και 
επί της οδού 28ης Οκτωβρίου (θέση Πλατεία Δικαστη¬ 
ρίων) ιδιοκτησίας ΤΑΧ-ΔΙΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 11/1997 (10) 

Τοποθέτηση Συμβούλων και Παρέδρωντου Συμβουλίου 
της Επικράτειας σε Τμήματα. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Αποτελούμενο από τα μέλη του Βασ. Μποτόπουλο, 
Πρόεδρο, Σ. Γιόγκα, Μ. Δεκλερή, Τ. Κούνδουρο, Κ.Γ. Χα- 
λαζωνίτη, Χρ. Γεραρή, Αντιπροέδρους και τους Συμβού¬ 
λους Φ. Κατζούρο, Σ. Σαρηβαλάση, Αθ. Τσαμπάση, Ν. Πα- 
παδημητρίου, Π. Παραρά, Π.Ζ. Φλώρο, Μ. Βροντάκη, Σ. 
Χαραλαμπίδη, Θ. Χατζηπαύλου, Γ. Παναγιωτόπουλο, Φ. 
Στεργιόπουλο, Ν. Ντούβα, Δ. Κωστόπουλο, Γ. Ανεμογιάν- 
νη, Φ. Αρναούτογλου, Γ. Παπαμεντζελόπουλο, Π. Πι- 
κραμμένο, Α. Θεοφιλοπούλου, Ν. Σακελλαρίου, Θ. Παπα- 
ευαγγέλου, Εμμ. Δαρζέντα, Δ. Πετρούλια, Ν. Ρόζο, Αν. 
Γκότση, Ε. Δανδουλάκη, Ειρ. Σαρπ, Χρ. Ράμμο. Οι Αντι¬ 
πρόεδροι Α. Μαρίνος, Γ. Δεληγιάννης και οι Σύμβουλοι Λ. 
Οικονόμου, Ηλ. Παπαγεωργίου, Π. Χριστόφορος, I. Μα- 
ρή, Γ. Σταυρόπουλος, Σ. Καραλής, Κ. Μενουδάκος, Ε. Γα¬ 
λανού, Π.Ν. Φλώρος, Σ. Ρίζος, Ν. Σκλίας, Α. Συγγούνα, Α. 
Ράντος, Δ. Μπριόλας, κληθέντες δεν εμφανίσθηκαν γιατί 
είχαν κώλυμα. Ο Σύμβουλος Ν. Μαρκουλάκης προσήλθε 
αλλά αποχώρησε ως νεώτερος σύμφωνα με το άρθρο 8 
του Π.Δ. 18/1989 (Κωδικοποίηση διατάξεων νόμων για το 
Συμβούλιο της Επικράτειας), για να διατηρηθεί περιττός 
ο αριθμός των μελών που μετέχουν στην Ολομέλεια. 

Συνήλθε στο κατάστημά του και στην αίθουσα διασκέ¬ 
ψεων της Ολομέλειας, την 11η Νοεμβρίου 1997, ημέρα 


Τρίτη και ώρα 1.30 μ.μ. Ήταν παρών και ο Γραμματέας 
Φρ. Καμπάνης, Γενικός Διευθυντής της Γραμματείας του 
Συμβουλίου της Επικράτειας. Θέμα της συζήτησης σύμ¬ 
φωνα με την πρόσκληση του Προέδρου, ήταν η τοποθέ¬ 
τηση Συμβούλων και Παρέδρων σε Τμήματα. 

Η Ολομέλεια, σύμφωνα με τις διατάξεις του άρθρου 9 
του Π.Δ. 18/1989 όπως αυτό αντικαταστάθηκε από το άρ¬ 
θρο 42 παρ. 1 του Ν. 2172/1993 και μετά από σχετική πρό¬ 
ταση του Προέδρου, αποφασίζει: 

Α) Τη μετακίνηση 1) των Συμβούλων Στυλ. Σαρηβαλάση 
από το Γ Τμήμα στο Ε',της Αθ. Τσαμπάση από το Α'Τμή¬ 
μα στο Δ', του Π. Παραρά από το Δ' Τμήμα στο ΣΤ, του Φιλ. 
Αρναούτογλου από το ΣΤ στοΔ'και2) των Παρέδρων Ηρ. 
Τσακόπουλου από το Β' Τμή μα στο Δ' και Αντ. Σταθάκη α¬ 
πό το Γ Τ μήμα στο ΣΤ. 

Β) Την τοποθέτηση: 1) Των νεοπροαχθέντων Συμβού¬ 
λων Ειρ. Σαρπ στο Α'Τμήμα, Χρ. Ράμμου στο Γ Τμήμα, 
Νικ. Μαρκουλάκη στο Α' Τμήμα και 2) των νεοπροαχθει- 
σών Παρέδρων Παρ. Μπραίμη στο Α' Τμήμα και Σοφ. Βι- 
τάλη στο Β' Τμήμα. 

Προς την ληφθείσα απόφαση μειοψήφησαν, ο Σύμβου¬ 
λος Φ. Κατζούρος ο οποίος διατύπωσε τη γνώμη ότι η διά¬ 
ταξη σύμφωνα με την οποία για την κατανομή Συμβούλων 
στα Τμήματα λαμβάνονται υπόψη οι προτιμήσεις των 
Συμβούλων και ικανοποιούνται υποχρεωτικά κατά σειρά 
αρχαιότητας αφορά μόνο αυτούς που τοποθετούνται για 
πρώτη φορά και δεν έχει εφαρμογή για τις μετακινήσεις 
Συμβούλων οι οποίες πρέπει να γίνονται ανάλογα με τις υ¬ 
πηρεσιακές ανάγκες και η Σύμβουλος Ελ. Δανδουλάκη η 
οποία διατύπωσε την γνώμη ότι επί του παρόντος δεν 
πρέπει να μετακινηθεί ο Παραράς από το Δ' Τμήμα στο 
ΣΤ'. 

Για την πιστοποίηση των πιο πάνω συντάσσεται αυτό το 
πρακτικό. 

Ο Πρόεδρος Ο Γραμματέας 

Β. ΜΠΟΤΟΠΟΥΛΟΣ ΦΡ. ΚΑΜΠΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 



ΤΙΜΗ ΦΥΛΛΩΝ 

ΕΦΗΜΕΡΙΔΩΣ ΤΗΣ ΚΥΒΕΡΝΗΣΕΩΣ 


- Μέχρι 3 σελίδες 150 δρχ. 

- Από 9 μέχρι 16 σελίδες 300 δρχ. 

- Από 15 σελίδες και άνω προσαύξηση 100 δρχ. ανά δσέλίδο ή μέρ ος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. _ 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 4 Ε.Π.Ε._ 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και σπς άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικ ές επιταγές και χρηματικά γραμμάτια δεν γίνονται δεκτά. _ 

Οι υπηρεσίες του κοινού λειτουργούν καθημερινά από 08.00 έως 13.00 _ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










